آمریکا، چین‌ین یوکسلیشینی آرتیق قبول ائتمه‌لی‌دیر.
آمریکا پرزیدنتی دونالد ترامپین یئنی میلی امنیت ایستراتژیسینی آچیقلاییب. روسیا و چینی آمریکا دگرلرینه میدان اوخویان رقیبلر اولاراق آدلاندیرماسینا پکن رهبرلیگی جواب وئردی.
ترامپ‌ین دونن آچیقلادیغی 55 صحیفه‌لیک میلی امنیت ایستراتژیسی سندینده پکن‌ین بؤلگه‌ده گوجلنمه‌سینه قید ائدیلرکن، چین، تکنولوژی اوغورلوغو دا گوناهلاندیردی.
امنیت ایستراتژیسینده آییرجا چین‌لی‌لره ویزا محدودلاشدیرماسی و بازار سدلریندن سؤز ائدیلیر.
چین کومونیست پارتیسی‌نین مطبوعات اورقانلاریندان‌ گلوبال تایمز، سندین واشینگتونون چین‌ین یوکسلیشینی بیر گئرچک‌لیک اولا‌راق قبول ائتمکده ناراضی‌لیغینی عکس ائتدیردیگینی بیلدیریب،
چین‌ین بؤیوک میقیاسی و گوجو دوشوندوکده آمریکانین چینی نظم ورمه سی‌سی مومکون دئییل. واشینگتونون ناراحات‌لیغی‌نین اساسیندا یاتان سبب، چین‌ین بؤیومه‌یه، نفوذونو یایماغا هر بیر حالدا داوام ائتمه‌سی‌دیر دئدی.
چین‌ین واشینگتون سفیرلیگی ده آمریکا رهبرلیگینه کؤهنلمیش دوشونجه فورملارینی ائشیگه چیخارما چاغیریشی ائتدی.
سفیرلیک، "آمریکا دا چین‌ین اینکیشافینی، قالخینماسینی قبول ائدیب اؤزونو بونا حاضیرلاما‌لی‌دیر آچیقلاماسینی وئریب.
